CELEX: 32006R1837
Language: el
Date: 2006-12-12 00:00:00
Title: Κανονισμός (ΕΚ) αριθ. 1837/2006 της Επιτροπής, της 13ης Δεκεμβρίου 2006 , για την άρση της απαγόρευσης αλιείας ρέγγας στη ζώνη ICES IVc, VIId από σκάφη που φέρουν σημαία Γαλλίας

14.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 354/35
            
         
      ΚΑΝΟΝΙΣΜΌΣ (ΕΚ) αριθ. 1837/2006 ΤΗΣ ΕΠΙΤΡΟΠΉΣ
   
   της 13ης Δεκεμβρίου 2006
   για την άρση της απαγόρευσης αλιείας ρέγγας στη ζώνη ICES IVc, VIId από σκάφη που φέρουν σημαία Γαλλίας
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής (1), και ιδίως το άρθρο 26 παράγραφος 4,
   τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου που εφαρμόζεται στην Κοινή Αλιευτική Πολιτική (2), και ιδίως το άρθρο 21 παράγραφος 3,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 51/2006 του Συμβουλίου, της 22ας Δεκεμβρίου 2006, περί καθορισμού, για το 2006, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε ύδατα στα οποία απαιτούνται περιορισμοί αλιευμάτων (3), καθορίζει ποσοστώσεις για το 2006.
            
         
               (2)
            
            
               Στις 28 Φεβρουαρίου 2006 η Γαλλία γνωστοποίησε στην Επιτροπή, κατ’ εφαρμογή του άρθρου 21 παράγραφος 2 του κανονισμού (ΕΟΚ) αριθ. 2847/93, ότι θα ανέστελλε προσωρινά την αλιεία ρέγγας στη ζώνη ICES IVc, VIId από σκάφη που φέρουν τη σημαία της χώρας, με έναρξη εφαρμογής την 1η Μαρτίου 2006.
            
         
               (3)
            
            
               Στις 26 Απριλίου 2006 η Επιτροπή, κατ’ εφαρμογή του άρθρου 21 παράγραφος 3 του κανονισμού (ΕΟΚ) αριθ. 2847/93 και του άρθρου 26 παράγραφος 4 του κανονισμού (ΕΚ) αριθ. 2371/2002, εξέδωσε τον κανονισμό (ΕΚ) αριθ. 636/2006 για τη θέσπιση απαγόρευσης της αλιείας ρέγγας στη ζώνη ICES IVc, VIId από σκάφη που φέρουν σημαία Γαλλίας (4) ή είναι νηολογημένα στη Γαλλία, με έναρξη εφαρμογής την ίδια ημερομηνία.
            
         
               (4)
            
            
               Σύμφωνα με τις πληροφορίες που έλαβε η Επιτροπή από τις γαλλικές αρχές, διατίθεται ακόμη ποσότητα ρέγγας στο πλαίσιο της ποσόστωσης της Γαλλίας στη ζώνη ICES IVc, VIId. Συνεπώς πρέπει να επιτραπεί η αλιεία ρέγγας στα εν λόγω ύδατα από σκάφη που φέρουν σημαία Γαλλίας ή είναι νηολογημένα στην Γαλλία.
            
         
               (5)
            
            
               Η άδεια αυτή πρέπει να αρχίσει να ισχύει στις 19 Οκτωβρίου 2006, ώστε να δοθεί η δυνατότητα αλιείας της υπόψη ποσότητας ρέγγας πριν από τα τέλη του τρέχοντος έτους.
            
         
               (6)
            
            
               Πρέπει επομένως να καταργηθεί ο κανονισμός (ΕΚ) αριθ. 636/2006 της Επιτροπής, με έναρξη εφαρμογής στις 19 Οκτωβρίου 2006,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κατάργηση
   Ο κανονισμός (ΕΚ) αριθ. 636/2006 καταργείται.
   Άρθρο 2
   Έναρξη ισχύος
   Ο παρών κανονισμός αρχίζει να ισχύει την επομένη της ημέρας δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 19 Οκτωβρίου 2006.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Δεκεμβρίου 2006.
      
         
            Για την Επιτροπή
         
         Jörgen HOLMQUIST
         
         
            Γενικός Διευθυντής Αλιείας και Ναυτιλιακών Υποθέσεων
         
      
   
   
      (1)  ΕΕ L 358 της 31.12.2002, σ. 59.
   
      (2)  ΕΕ L 261 της 20.10.1993, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 768/2005 (ΕΕ L 128 της 21.5.2005, σ. 1).
   
      (3)  ΕΕ L 16 της 20.1.2006, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1642/2006 της Επιτροπής (ΕΕ L 308 της 8.11.2006, σ. 5).
   
      (4)  ΕΕ L 112 της 26.4.2006, σ. 10.
   
      ΠΑΡΑΡΤΗΜΑ
      
                  Αριθ.
               
               
                  59
               
            
                  Κράτος μέλος
               
               
                  Γαλλία
               
            
                  Απόθεμα
               
               
                  HER/4CXB7D — άρση απαγόρευσης
               
            
                  Είδος
               
               
                  Ρέγγα (Clupea harengus)
               
            
                  Ζώνη
               
               
                  IVc, VIId
               
            
                  Ημερομηνία
               
               
                  19 Οκτωβρίου 2006